অরুন্ধুতি মৈত্র
অরুন্ধুতি মৈত্র (জন্ম ১৭ নভেম্বর ১৯৯০), লাভলী মৈত্র নামেই বেশি পরিচিত, একজন বাঙালি টেলিভিশন অভিনেত্রী এবং একজন রাজনীতিবিদ। তিনি স্টার জলসায় ২০১৩ সালের ব্যাপক জনপ্রিয় বাংলা টেলিভিশন সিরিয়াল জল নূপুরে প্রধান অভিনেত্রী হিসেবে তার কর্মজীবন শুরু করেন। তিনি মোহর এবং গুড্ডির মতো অন্যান্য বাংলা টিভি সিরিজেও অভিনয় করেছেন। ২০২১ সালের পশ্চিমবঙ্গ বিধানসভা নির্বাচনে, তিনি সর্বভারতীয় তৃণমূল কংগ্রেসের সদস্য হিসাবে সোনারপুর দক্ষিণ থেকে পশ্চিমবঙ্গ বিধানসভায় নির্বাচিত হন।